Fitnesspäiväkirja

Fitnesspäiväkirja on discovery+-suoratoistopalvelun tositelevisiosarja, jossa seurataan tunnettujen suomalaisten naisten liikunnantäyteistä arkea.
Sarjaa on esitetty myös TV5, Frii ja TLC -televisiokanavilla.
Vuosina 2015–2016 sarjaa esitettiin nimellä Fitnesspäiväkirjat.

Sarjaa ovat tähdittäneet mm. Eevi Teittinen, Pernilla Böckerman, Tia-Maria Sokka, Nanna Karalahti, Lotta Harala, Erna Husko ja Emilia Leppänen.

Finnpanelin mukaan Fitnesspäiväkirja 2020 oli yksi suoratoistopalvelu Dplayn (nyt discovery+) vuoden katsotuimmista ohjelmista.

 Jaksot 
 Ensimmäinen tuotantokausi 
 Jakso  Yhteenveto  Ensiesitys 1.  Ensimmäisessä jaksossa tutustutaan sarjan päätähtiin: hyvinvointivalmentaja/bloggaaja Eevi Teittiseen, bikinifitness-urheilija ja sometähti Pernilla Böckermaniin, twerkkauksen ammattilaiseen, tanssija/koreografi Tia-Maria Sokkaan eli Tinzeen sekä hyvinvointialan yrittäjä Nanna Karalahteen. Eevillä on avopuolisonsa Teemun ja ystävänsä Ellun kanssa porrastreenipäivä. Hänen suhtautumisensa hyvinvointiin ja treenaamiseen on muuttunut aiemmilta vuosilta. Pernilla valmistautuu ensimmäisiin bikinifitnessin SM-kisoihinsa ja saa isänsä treeniseurakseen. Tinze pitää twerk-workshopin sekä kertoo mitä twerkkaus hänelle merkitsee. Nanna on lähdössä treenileirille Espanjaan ja valmistautuu olemaan erossa lapsistaan ensimmäistä kertaa kokonaisen viikon ajan.  4. marraskuuta 2019 2.  Nanna nauttii omasta ajastaan treenileirillä Espanjassa. Pernillan valmistautuminen bikinifitnessin SM-kisoihin jatkuu - kova treeniaikataulu ja kisadieetti vaativat sitoutumista urheilulliseen elämäntapaan myös viikonloppuisin. Eevi pohtii parisuhdettaan vapaaottelija Teemu Packalénin kanssa; millainen on oma rooli Teemun tukijana. Tinzen twerkstudiolla pidetään koreografioiden kuvauspäivä.  4. marraskuuta 2019 3.  Eevi kamppailee väsymyksen kanssa. Yhteinen hyvinvointialan yritys kollega-Jonnan kanssa saa toimitilat, ja liiketoimintasuunnitelma hyväksytään. Tinze käy palaveeraamassa Universal Musicilla tulevista suunnitelmista tanssija-vaikuttajana ja pohtii arvostelun kohteena olemista. Nanna avaa ruokafilosofiaansa sekä kertoo motiiveistaan perustaa kahvila Keravalle. Pernillalla on enää viikko SM-kisoihin. Tiukka dieetti väsyttää ja saa Pernillan alakuloiseksi.  4. marraskuuta 2019 4.  Tinze käy lihaskuntotreeneissä nollaamassa ajatuksiaan sekä matkaa Tampereelle opettamaan twerkkausta. Eevi totuttelee yrittäjän arkeen ja viettää syntymäpäiväänsä Teemun järjestämän yllätysohjelman parissa. Pernilla käy kuntotsekissä ja saa valmentajiltaan loppupalautteen kisakunnostaan. Nanna ja hänen siskonsa keskustelevat itsetunnon vaikutuksesta hyvinvointiin ja hyödyntävät pihan leikkipuistoa treenipaikkana.  4. marraskuuta 2019 5.  Nanna hoitaa kotona kipeitä lapsiaan Alexiaa ja Jaxia ja pohtii, mitä hän on oppinut stressaamisesta ja itsensä hyväksymisestä äitiyden myötä. Pernillan viimeistelyviikkoon ennen SM-kisoja kuuluu kynsien laittoa, LPG-hoito ja viimeiset jalkatreenit. Tinze taistelee flunssaa vastaan ja kokee, miten twerkin opettaminen ilman ääntä sujuu. Eevin viikon täyttää ensimmäinen Tunne itsesi -hyvinvointipäivä. Eevi kertoo, mikä life coachingissa kiehtoo ja kuinka merkittäväksi asiaksi se on noussut hänen elämässään.  11. marraskuuta 2019 6.  Tinze pitää Jyväskylässä workshopin sekä esiintyy Pro Twerk -kiertueella. Eevi matkustaa Helsinkiin viettämään aikaa ystäviensä Nannan ja Even kanssa. Nanna pääsee treenaamaan lempiliikettään burpeeta The Parkkiin, ja Pernillan kauan odotettu ensimmäinen SM-kisapäivä koittaa.  11. marraskuuta 2019 7.  Nanna viettää äitienpäivää vetäen äideille porrastreenit sekä kyläillen oman mumminsa luona. Eevi ja Teemu nauttivat kesäpäivästä joen rannassa ja Eevi kertoo perheenperustamishaaveistaan. Pernilla tsemppaa toiseen Bikini fitness SM-kisapäivään ja Tinze matkustaa Jonna-siskonsa kanssa Tampereelle äitienpäivälounaalle.  11. marraskuuta 2019 8.  Nanna suunnittelee ystävänsä Even kanssa uutta hyvinvointipalvelua. Kiireinen työ- ja lapsiperhearki tuo haasteita yhteisen ajan löytymiseen Jeren kanssa. Pernilla on aloittanut EM-kisavalmistautumisen ja pohtii esikuvana oloa. Eevi matkustaa Malagaan ystäviensä kanssa viettämään 30-vuotissyntymäpäiviään. Tinze treenaa JVG:n taustakoreografioita Hämeenlinnassa ja väsymys alkaa painaa kiireisessä arjessa.  11. marraskuuta 2019 9.  Nannalla on treenikiertuepäivä Turussa, minne Eevi saapuu myös treenauttamaan osallistujia. Pernilla pakkaa pian alkaviin EM-kisoihin ja keskustelee isän ja äidin kanssa mitä kilpaurheilijan kanssa eläminen vaatii. Tinzen entinen twerk-opettaja ja ystävä Annette matkustaa Suomeen tapaamaan Tinzea ja tuomaroimaan twerkkauksen SM-kisoja yhdessä Tinzen kanssa.  18. marraskuuta 2019 10.  Eevi ja Teemu lähtevät pyöräretkelle. Teemu on saanut vihdoin buukkauksen kilpailemaan ja fiilistelee hyvää oloaan. Tinze pyytää apua irtautuakseen sokerikoukusta. Pernilla matkustaa Barcelonaan Bikini fitnessin EM-kisoihin ja kisaurakka päättyy tunteikkaasti. Nanna ja Jere viettävät Alexian 1-vuotissyntymäpäiviä sukulaisten ja ystävien seurassa ja pohtivat parisuhteensa tilaa.  18. marraskuuta 2019 11.  Eevi järjestää treeniaikaa itselleen aamusta ja osallistuu hyväntekeväisyysmuotinäytökseen. Nanna herkuttelee väsymykseen ja ottaa lapset mukaan käsilläseisonta-workshopiin. Tinze vetää voimaannuttavan workshopin itsensä arvostamisesta ja pohtii deittailutilannettaan. Pernilla ottaa rennosti ja herkuttelee kisojen jälkeen, kunnes on taas aika palata salille ja tiukempaan ruokavalioon.  18. marraskuuta 2019 12.  Tinze matkustaa Italiaan opettamaan twerkkausta. Eevi vie Teemun LPG-hoitoon oireilevan olkapään vuoksi. Koulunkäynti stressaa Pernillaa ja jaksaminen treenaamisen ja töiden ohella on koetuksella. Nanna pohtii äitiyden ja töiden yhteensovittamista ja vetää Jeren kanssa Oulussa Hero-treenipäivän.  18. marraskuuta 2019 13.  Eevi matkustaa yhdistetylle työ- ja lomamatkalle Espanjaan Teemun kanssa. Tinze twerkkaa PastoriPiken uudella musiikkivideolla ja pohtii ohi kävelevien ihmisten reaktioita. Pernilla käy tuulettamassa ajatuksiaan ystävälle ja Nanna osallistuu juoksu- ja breakdance-tapahtumaan.  25. marraskuuta 2019 14.  Tinze viettää ystävien kanssa laatuaikaa ja valmistautuu viimeiseen twerk-workshoppiinsa ennen lomia. Eevi koittaa saada ensimmäisen aamutapahtumansa kasaan ja pohtii mistä koostuu täydellisen aamun ainekset. Pernilla tapaa uutta urheilijaystäväänsä ja Nanna avaa uuden kahvilan Keravalle ja kertoo yritysfilosofiastaan.  25. marraskuuta 2019 15.  Eevi pohtii ravintofilosofiansa muutosta ja nauttii metsäretkellä luonnon rauhoittavasta voimasta. Tinze järjestää kevään viimeiset twerk-kuvaukset ja liikuttuu kauden päättyessä. Nanna ja Jere viettävät perhelomaa ja Pernilla muistelee traagista loukkaantumistaan.  25. marraskuuta 2019 16.  Tinze viettää ensimmäistä vapaapäiväänsä ja vierailee puhumassa somekiusaamisesta Boss lady -podcastissä. Pernilla juhlii valmistumistaan ja ostaa ensimmäisen oman alkoholijuomansa. Eevi on nyrjäyttänyt nilkkansa ja lähtee vetämään treeniä toipilaana. Nanna avautuu äitiyden haasteista ja matkaa Tampereelle valmennuspäivään.  25. marraskuuta 2019 17.  Pernilla viettää aikaa metsässä ja pohtii omaa somen käyttöään. Eevi pohtii myös somevaikuttajan työtään ja on Teemun tukena häntä pelottavalla sairaalareissulla. Tinze valmistautuu jännityksellä kesän ensimmäiselle festarikeikalle. Nanna pohtii unen tärkeyttä ja saa käsiinsä odotetun uuden hyvinvointikirjansa.  2. joulukuuta 2019 18.  Eevi ja Teemu pähkäilevät terassin ja kotisohvan valinnan välillä ja puhuvat sokerin käytöstään. Tinze matkaa siskonsa valmistujaisjuhliin ja keskustelee isänsä kanssa twerk-urastaan. Nanna aloittaa tavaroiden karsimisprojektin ja kertoo mieluisimman smoothie-reseptinsä. Pernilla paljastaa itsestään asian, josta hän ei ole koskaan ennen julkisesti halunnut puhua.  2. joulukuuta 2019 19.  Pernilla suuntaa äidin kanssa nauttimaan New Yorkin sykkeestä. Eevi pysähtyy kiitollisuusteeman äärelle ja vie ryhmän metsäretkelle latautumaan. Tinze jatkaa festarikiertuetta ja sortuu karkkilakossaan. Nanna ja Jere juhlistavat hääpäiväviikkoaan yhteisillä aktiviteeteilla.  2. joulukuuta 2019 20.  Nanna, Eevi, Tinze ja Pernilla pysähtyvät tahoillaan pohtimaan kulunutta vuottaan sekä haaveitaan. Eevi ja Teemu matkaavat jännittyneinä Dubaihin Teemun odotettuun otteluun. Nanna ja Jere ovat tyhjässä kodissa kahden ensi kertaa aikoihin ja lähtevät juhlistamaan Nannan kirjanjulkkareita. Tinze matkaa innoissaan Ruisrockiin ja sen jälkeen on aika lähteä odotetulle ulkomaanlomalle. Pernilla muuttaa omaan asuntoon ja pohtii aikuisuuden alkua.  2. joulukuuta 2019

 Toinen tuotantokausi 
 Jakso  Yhteenveto  Ensiesitys 1.  Kauden uusi tuttavuus on aitajuoksija Lotta Harala, joka tekee loukkaantumisen jälkeen paluuta kisaradoille. Pernilla Böckerman aloittaa valmentautumisen bikinifitnessin SM-kisoihin. Eevi Teittinen avopuolisoineen elää muutosten aikaa. Nanna Karalahti tavoittelee rauhallisempaa arkea, vaikka työt kulkevatkin mukana myös perheen lomareissulle.  10. marraskuuta 2020 2.  Kisakauden alun lähestyessä Lotta treenaa kovaa ja kehonhuoltoon tarvitaan avuksi kiropraktikkoa. Pernilla pohtii kiireisen työpäivän lomassa työtään sosiaalisessa mediassa. Eeville ja Teemulle on saapunut uusi perheenjäsen ja muutto uuteen kotiin painaa päälle. Nanna aloittaa valmentautumisen ultramaratoniin ja uudistaa treenisuunnitelmansa täysin.  10. marraskuuta 2020 3.  Eevi osallistuu nyrkkeilysalilla lyöntitreeneihin ja käy Teemun kanssa läpi elämässä tapahtuneita suuria muutoksia. Nanna taltuttaa kiireen aikatauluttamalla ja motivoi itsensä juoksulenkille sateeseen. Pernilla viettää aikaa ystävien kanssa ja herkuttelee ennen tiukan kisadieetin alkua. Lotta rentoutuu kisaillen ja viettää lepopäivää lähimmäisten seurassa mökkimaisemissa.  10. marraskuuta 2020 4.  Nanna viettää somevapaata kesälomaa ja pohtii oman ajan merkitystä äitiydessä. Selkäkivut valvottavat Eeviä ja väsymys saa herkkuhimot heräämään. Pernillan dieetti on alkanut vauhdilla ja työn alla on oman vaatemalliston lanseeraus. Lotta juoksee elämänsä parhaat aitatreenit ja osallistuu perheen juhannusolympialaisiin.  17. marraskuuta 2020 5.  Nanna löytää ilon kestävyysharjoittelusta ja tekee pyörälenkin Porvooseen. Pernilla kertoo ravinnon merkityksestä fitness-urheilussa ja käy kuntotsekissä. Eevi tuskailee koulutehtävien parissa ja hakee kiropraktikolta helpotusta selkäkipuun. Lotta laittautuu kisakuntoon ja määrittää tavoitteet kauden ensimmäiseen starttiin.  17. marraskuuta 2020 6.  Pernilla viettää poikaystävän kanssa lepopäivää Hangossa. Eevi lähtee pyöräretkelle ystävänsä Even kanssa ja saa lääkäriltä tuomion selästään. Lotan hartaasti odottama ensimmäinen kisapäivä koittaa. Nanna vie poikansa ensimmäistä kertaa jalkapallokouluun ja vetää treenit nuorille voimistelijoille.  17. marraskuuta 2020 7.  Lotta nauttii löydettyään urheilun ilon uudelleen ja viettää kaasopäivää ystävien kanssa. Eevi turhautuu opintoihinsa ja nauttii omasta ajasta Helsingissä. Pernilla pohtii levon merkitystä, mutta treeneistä ja dieetistä ei kuitenkaan lipsuta mökkeillessäkään. Nanna vetää Tampereella livevalmennuksen ystävänsä Varpu Hintsasen kanssa.  24. marraskuuta 2020 8.  Lotta kamppailee ulkonäköpaineiden kanssa ja lähtee kisoihin huonolla fiiliksellä. Eevi kannustaa tenttiin opiskelevaa Teemua ja fysioterapiassa laaditaan suunnitelma selän kuntouttamiseksi. Pernilla nauttii kuvattavana olemisesta ja turhautuu fitness-urheiluun kohdistuviin ennakkoluuloihin.  24. marraskuuta 2020 9.  Nanna pyörittää lapsiperhearkea ja kertoo mitä on oppinut yrittäjyydestä. Lotta kertoo ongelmallisesta suhteestaan ruokaan ja iloitsee yhteisestä arjesta Matiaksen kanssa. Eevi pohtii parisuhdeasioita ja aloittaa uuden treeniryhmän ohjaamisen. Vaikka Pernillan treenitahti jatkuu tiukkana, välillä ehtii myös äidin kanssa mustikkametsään  24. marraskuuta 2020 10.  Pernilla huomaa aikuistuneensa ja pohtii työnsä kuormittavuutta. Eevi hoitaa Teemun poissaollessa kodin remonttiasioita ja suuntaa mökille ystävien kanssa. Nanna saa kuulla ultramaraton kisan peruuntumisesta ja palaa crossfit-salille. Lotta juoksee kisoissa ennätyksensä ja tuohtuu urheilijoiden ulkonäön arvostelemisesta.  1. joulukuuta 2020 11.  Pernilla treenaa isänsä kanssa ja puhuu nuoruutensa haasteista sekä psykologin avusta asioiden ratkomisessa. Lotan työpäivä kuluu urheilun sijaan kuvauksissa. Pitkät päivät ihmisten parissa väsyttävät ja Lotta kaipaakin vastapainoksi rauhaa ja omaa aikaa. Nanna pohtii ulkonäön merkitystä. Eevi shoppailee ystävänsä kannustamana ja pohtii teknisesti oikein treenaamisen tärkeyttä.  1. joulukuuta 2020 12.  Eevi kaipaa elämäänsä takaisin tekemisen intohimoa ja pohtii epävarmuuden hyväksymistä. Nanna vetää Varpu Hintsasen kanssa viikonlopputreenin ja nauttii siitä, että pystyy innostamaan ihmisiä liikunnan aloittamisessa. Pernillan kisadieetti edistyy liiankin hyvin eikä tarpeeksi pieniä treenivaatteita tahdo enää löytyä. Lotalle jännitystä tuo Ratinan kotikisoihin valmistautuminen.  1. joulukuuta 2020 13.  Eevi jatkaa selän kuntouttamista fysioterapeutin ohjauksessa. Pernillalla on viimeinen treenipäivä ennen kisoja. Nannalla crossfit -treenit toimivat lämmittelynä ennen maalausurakan aloittamista. Lotan kisoissa loukkaantunut jalka vaatii lepoa ja keppien kanssa kävelyä. Lapsihaaveet nousevat keskusteluun, mutta haaveista huolimatta kilpaurheilu on toistaiseksi etusijalla.  8. joulukuuta 2020 14.  Nanna nauttii arjesta pienten lasten kanssa ja haluaa tarjota lapsille mahdollisuuden hauskaan liikkumiseen. Eeville valmentajana toimimisessa on tärkeää itsensä likoon laittaminen ja uuden oppiminen. Pernilla nauttii itsensä haastamisesta, mutta odottelee jo kisoja ja dieetin loppua. Lotalla edellisessä kisassa tapahtunut onnettomuus vaikuttaa vielä henkisesti suoritukseen.  8. joulukuuta 2020 15.  Eevi haluaa taas aloittaa tavoitteellisen harjoittelun ja uusi polkupyörä innostaa triatlonin pariin. Lotalla on leppoisa treenipäivä aitajuoksun parissa ja kauden treenit on tuottaneet tulosta. Nanna treenaa ystävän kanssa penkkipunnerruksia ja nauttii joogatreenistä rannalla. Pernilla haastaa itseään salilla ja puhuu poikaystävänsä tapaamisesta.  8. joulukuuta 2020 16.  Pernillan energiat ja voimatasot pysyvät hyvinä, vaikka dieetti painaa ja kisaan on vielä 3 viikkoa. Nanna vie lapset eväsretkelle metsään ja pohtii lasten kehitystä eri ikävaiheissa. Eevi ja Teemu aloittavat yhdessä järjestettävän Active Campin valmistelut ja tekemistä riittää.  15. joulukuuta 2020 17.  Ammatikseen muita valmentava Eevi palkkaa itselleen valmentajan sillä itsensä valmentaminen on haastavaa. Pernillan elämän isot muutokset jatkuvat, kun hän ostaa poikaystävän kanssa yhteisen asunnon. Futismutsi Nanna aloittelee uraansa kentän laidalla muiden lapsiaan tukevien aikuisten kanssa. SM-kisan pettymyksen jälkeen kisakausi saa hienon käänteen, kun Lotta saa kutsun Tukholmaan Timanttiliigan kisaan.  15. joulukuuta 2020 18.  Poseeraus on tärkeä osa Pernillan harjoittelua kun kilpailuun on enää viikko. Mistä poseerauksessa oikein on kyse? Nanna tapaa sukunsa naisia, joiden kanssa heillä on tiiviit suhteet. Eevi pohtii arvojaan ja itsensä arvostamista. Lotan kilpailukausi on lopuillaan ja lepo tulee tarpeeseen.  15. joulukuuta 2020 19.  Eevin ja Teemun Active Camp treenileiri lähestyy ja työnjako on selvä, sillä organisointi on Eeville luontaista. Nanna tapaa Heron markkinoinnista opinnäytetyötä tekeviä opiskelijoita ja pohtii julkisuutta sekä arvojaan. Pernillan kisaviikko alkaa. Miten saavutetaan bikini-fitneksen määrittelemä X-vartalo? Lotan kilpailukausi päättyy kisoihin Saksassa ja Sveitsissä. Onnistumiset kruunaavat kauden vaikeuksista voittoon.  22. joulukuuta 2020 20.  Nanna viettää Hero-valmentajien kanssa yhteistä suunnittelu- ja hyvinvointiviikonloppua. Eevin ja Teemun Active Camp saa Eevin löytämään kadonneen motivaation. Lotta muistelee kotiareena Ratinan merkitystä uralleen ja käy läpi paluutaan kilparadoille. Pernillan kisapäivä on vihdoinkin koittanut ja kaikki on tehty niin hyvin kuin vaan mahdollista. Mutta riittäkö se?  22. joulukuuta 2020

 Kolmas tuotantokausi 
 Jakso  Nimi  Yhteenveto  Ensiesitys 1.  Kipinä hukassa  Fittareiden uutta kautta tähdittävät aitajuoksija Lotta Harala, bikinifitness-urheilija Pernilla Böckerman, fitnessmalli Erna Husko ja crossfit-ammattilainen Emilia Leppänen. Kun hyvinvointivalmentaja Erna Huskon elämässä myrskyää, saa hän mielenrauhaa urheilusta. Treenit twerkkaaja Tinzen kanssa muuttaa surkeana alkaneen päivän suunnan kohti iloa. Crossfit-urheilija Emilia Leppänen haaveilee auringonotosta kavereiden kanssa, mutta velvollisuudet vievät voiton. Vasta takaisin Suomeen muuttanut Emilia totuttelee takaisin auton rattiin ja nauttii työstään Crossfitin parissa. Bikini fitness -tähti Pernilla Böckermanilla on uusi koti ja uusi laji. Auringon kanssa kilpaa hymyilevä Pernilla nauttii kesäisestä päivästä - missäs muualla - kuin ulkokuntosalilla. Loukkaantumisista kärsivä aitajuoksija Lotta Harala kävelee tällä hetkellä kepeillä. Kisakauden olisi pitänyt jo alkaa, mutta Lotan kisat siintävät vielä edessä päin.  8. marraskuuta 2021 2.  "Miks mä teen tätä!!"  Lotta Harala pelkää, että koko hänen elämäntyylinsä sekä ammatinvalinta menevät uusiksi. Pelon taustalla ovat vakavat loukkaantumiset sekä valitettava ja epäonninen doping-tapaus, josta Lotta kertoo avoimesti. Erna haaveilee omasta managerista. Yrityksen pyörittäminen on haastavaa ja tekemistä on paljon. Managerista olisi suuri apu Ernalle, sillä aika on tiukilla jo pelkästään valmennusten ja kuvausten kanssa. Pernillan lajivalikoimaan on tullut Bikini fitnesin lisäksi myös sisäsoutu. Jotain kiehtovaa lajissa on eikä Pernilla taida tietää itsekään, johtuuko se vihasta vai rakkaudesta. Kimmeltääkö treenin jälkeen poskilla hiki vai kyyneleet? Ken tietää. Emilia pohtii juoksemisen merkitystä urheilijalle. Emilia on hyväksynyt aiemmin vihaamansa juoksun tärkeäksi treenimuodoksi ja osaa nykyään jopa nauttia siitä.  8. marraskuuta 2021 3.  Toivoa ja endorfiinia  Emilia valmistautuu kolmen viikon päästä pidettäviin Crossfit-semifinaaleihin. Jos lajin monipuolisuus ei ole entuudestaan tuttu, niin viimeistään tämän jakson aikana se selviää! Nyt kerätään voimaa ja lihasta. Rauta taipuu, Emilia ei. Erna vetää treenin, joka tuottaa endorfiinia ja euforiaa. Ernalle urheilussa on kyse juuri siitä. Ilosta. Pernilla ei halua ainoastaan nauttia urheilusta, vaan saavuttaa siinä myös kansainvälistä menestystä. Ensin pitää treenata kohti Suomen mestaruutta, josta Pernilla toivoo pääsevänsä edustamaan Suomea maailmalle. Treenille ja dietille on omistauduttava ehdoitta. Lotta toivoo pääsevänsä jo pian juoksemaan, mutta nyt poljetaan vielä pyörällä. Lotta antaa treenille itsestään kaiken vaikka onkin täysin mukavuusalueensa ulkopuolella. Hän menee magneettikuvaukseen pieni toivonkipinä sielussaan. Jospa jo ensi viikolla pääsisi juoksemaan.  8. marraskuuta 2021 4.  Ennätysjahti  Pernillalla on hallussaan Suomen ennätys sisäsoudussa. Tänään tavoitteena on rikkoa oma ennätys. Jännitystä on ilmassa jo aamupalalta lähtien, eikä henkinen paine irrota otettaan päivän edetessäkään. Nykyään Ernan suhde urheiluun on vapaa ja tärkeintä siinä on mielihyvän saaminen. Asia oli toisin nuoruudessa, jossa arkea hallitsi taitoluistelu ja kurinalainen treenaus sen parissa. Emilia kertoo taustastaan ja siitä kuinka päätyi toimistotyöstä Crossfitin pariin ja valmentajaksi Dubaiin. Lotan magneettikuvien tulokset ovat tulleet ja Lotta saa lääkäriltä uutisia, jotka pistävät treenisuunnitelmat uusiksi.  15. marraskuuta 2021 5.  Varjopuolia  Ernalle kaupungille lähtö tarkoittaa itsensä ylittämistä, sillä mahdolliset kohtaamiset fanien kanssa aiheuttavat jännitystä. Toisinaan jännitys on niin hallitseva, että kotiin jääminen vie voiton. Tänään Erna ei kuitenkaan jää kotiin. Myös Lotalle julkisille paikoille meneminen on ollut haasteellista. Pelko siitä mitä muut hänestä ajattelevat kaiken menneen valossa, on ollut vaikea käsitellä. Emilia jatkaa treenausta eikä päästä itseään vähällä. Tänään kerätään voimaa treenaamalla painoliivin kanssa. Pernilla kertoo kuinka sometyö muutti hänen elämänsä päälaelleen. Työ toi mukanaan asioita, jotka eivät normaalisti kuulu nuoren ihmisen elämään. Julkisuus oli raakaa.  15. marraskuuta 2021 6.  Juhannusmenot  Lotta viettää juhannusta perheen kanssa mökillä. Leppoisaa tunnelmaa varjostaa kuitenkin käynnissä olevat kisat, joissa Lotankin piti olla kilpailemassa. Pernilla pakkaa juhannusmekkonsa ja suuntaa Haminaan isovanhempiensa luokse. Edessä häämöttää tankkauspäivä, joka tuntuukin varsin hyvältä. Tiukka dietti kun on tuonut kärsimykseksi nälän. Erna kokee olonsa stressaantuneeksi ja pohtii voisiko hänellä olla alkavaa burnoutia. Fanit aiheuttavat päänvaivaa myös Ernan läheisille. Emilia osallistuu leikkimielisiin olympialaisiin ja tutustuu siellä yllättäen Pernillaan. Emilian semifinaalit lähestyvät ja kisoihin on aikaa enää viikko.  15. marraskuuta 2021 7.  "Aivot tärisee" -treeni  Erna matkaa Turkuun vanhempiensa luokse. Turussa odottaa treeni, joka saa naisen lähes itkun partaalle. Emilia saa vihdoin tiedon tulevista kisalajeista mutta osa lajeista aiheuttaa epävarmuutta. Jatkopaikka MM-kisoihin ei aukene olemalla keskinkertainen. Lotta pääsee vihdoin juoksuradalle monen kuukauden tauon jälkeen. Kroppa on tottunut virheellisiin liikeratoihin kipujen vuoksi ja ne pitää saada pian korjatuksi. Pernillan dieetti on puristanut voimatasot vähiin ja treeni tuntuu aiempaa raskaammalta. Pernilla pohtii, onko lajinvaihto väistämätön.  22. marraskuuta 2021 8.  Kaikkia ei voi miellyttää  Emilian semifinaaleihin on aikaa enää muutama päivä. Treenitahti on kova ja valmistautuminen huipussaan. Jotta kisoissa voi päästä jatkoon, on Emilian sijoituttava viiden parhaan joukkoon. Pernillan focus on treenaamisessa, mutta urheilun täyteinen elämä herättää pohtimaan tulevaisuutta ja sen sisältöä. Haaveissa on vielä paljon, mutta epäonnistuminen pelottaa. Erna pohtii mielyttämisen tarvettaan, joka heijastuu myös yrittäjyyteen. Yrittäjänä on pakko mennä mukavuusalueen ulkopuolelle ja tehdä vaikeitakin ratkaisuja. Lotta ja hänen läheisensä jakavat ajatuksiaan kuluneesta vuodesta. Lottaa kohdanneet haasteet ja murheet ovat olleet raskaita myös läheisille.  22. marraskuuta 2021 9.  Mä sytyn haasteista  Pernilla joutuu tilanteeseen, joka haastaa sekä arjen, mielen että treenit. Onko kisakunnon tavoittelu hetkellisesti vaakalaudalla? Emilialla on semifinaalien ensimmäinen kisapäivä. Lotta pääsee vihdoin takaisin lajinsa pariin ja ensimmäiseen aitatreeniin. Kisoihin on aikaa vain hieman reilu kuukausi, mutta hyvin onnistuneet treenit ruokkivat uskoa. Erna kaipaa lisäkäsiä yrityksen pyörittämiseen.  22. marraskuuta 2021 10.  Vastoinkäymisiä  Lotan viimeaikaset onnistumiset harjoituksissa ovat antaneet toivoa ja valaneet uskoa mahdollisuuteen osallistua Kalevan kisoihin. Nyt epätoivo kuitenkin valtaa mielen. Pernillan karanteeni jatkuu ja seinät alkavat kaatumaan päälle. Yksin kotona oleminen on turhauttavaa ja iso haaste. Emilian kisat jatkuvat. On semifinaalien toinen päivä. Pelkoa aiheuttava kisalaji, köysikiipeily ilman jalkoja, on tullut uniin. Nyt on ratkaisun aika. Riittääkö Emilian suoritus ja tuoko se paikan MM-kilpailuista? Erna on saanut seuraajiltaan negatiivista palautetta saamaansa hoitoon liittyen. Palauteryöppy nostattaa tunteita jotka Erna purkaa jalkatreeniin.  29. marraskuuta 2021 11.  Aikamoinen testi  Erna on synkissä mietteissä, sillä rakkausrintamalla on matalapainetta. Lotta puolestaan murehtii kipujaan ja kuntoutusasioita. Unelma Kalevan Kisoista kuitenkin elää yhä. Emilia saa virallisen tiedot sijoituksestaan semifinaalissa. Varmistettu paikka Gameseissä tarkoittaa sitä, että suunnitelmat kesän vietosta menevät uusiksi. Pernillan karanteeni on ohi, eikä mikään maailman mahti voisi estää Pernillaa lähtemästä kotiovesta ulos.  29. marraskuuta 2021 12.  Kipua  Pernilla pääsee taas treenaamaan ja uudet kisabikinit muistuttavat tavoitteista. Karanteenin aiheuttama poikkeuksellinen pysähtyminen muistutti kuitenkin ajoista, jolloin kaikki liikunta näytti mahdottomalta. Emilia miettii tulevia kisojaan ja muistelee urheilu-uran alkua voimistelijana. Sekä Emilia että Jonne voittivat itselleen World Games kisapaikat mutta valmistautumista varjostaa Jonnen terveyshuolet. Erna etsii tasapainoa arkeensa mutta riittääkö maltti rauhoittumiseen ja meditointiin? Lotta taistelee terveytensä eteen ja jalan kuntoutuksessa otetaan kaikki keinot käyttöön. Mielessä pyörii kuitenkin ajatus siitä, mitä jos kilpaura loppuukin tähän?  29. marraskuuta 2021 13.  Arjen haasteita  Emilia treenaa kovaa World Games mielessään, vaikka matkustusrajoitteet aiheuttavat epävarmuutta matkasuunnitelmiin. Pernillan elämässä on suurta surua, mutta kun SM-kisaan on vain 6 viikkoa, niin on pakko pitää itsensä kasassa. Lotta ja Matias pohdiskelevat urheilijan arkea ja tavoitteita. Aikaa on kerrankin myös parisuhteelle. Erna suunnittelee omaa vaatemallistoaan ja jännittää, millaisen vastaanoton se saa.  6. joulukuuta 2021 14.  Uni ja ruoka – kaksi peruspilaria  Pernillan kisa lähestyy ja valmentajakin arvioi, että tuleva kisakunto on paras koskaan. Luvassa on kuitenkin lisää huonoja uutisia. Erna treenaa, vaikka kaikki ärsyttää - olisiko ruuasta apua? Lotta on löytänyt rennomman ja terveemmän suhteen syömiseen. Onko suurempi ruokamäärä sittenkin parempi vaihtoehto? Emiliakin on kokenut liian niukan syömisen aiheuttaman säästöliekin mutta ymmärtää nyt ruuan merkityksen hyvinvoinnille.  6. joulukuuta 2021 15.  Kivireki  Emilian treenit kovenevat kisan lähestyessä. Mentaalista kestävyyttä tarvitaan kivun hallitsemiseen, kun treeniä jatketaan, vaikka kroppaan sattuisi. Pernillan kisa-aikataulu muuttuu ja kaikki epäselvyys stressaa ja ahdistaa. Apua tilanteen hallintaan löytyy mietiskelystä ja itsetutkistelusta. Lotan kesän ennätyshaaveet muuttuvat haaveeksi terveestä kehosta. Kuluneen vuoden vaikeudet ovat olleet raskaita ja Lotta kertoo kohun taustoista. Erna kärsii somepaineista kun tuntuu, että kaikki muut nauttivat kesästä ja hän vaan nyhjää kotona. Nyt on aika etsiä onnea.  6. joulukuuta 2021 16.  Juridiikkaa ja aikuisten asioita  Emilian kisareissu lähestyy ja viimeistelyyn kuuluvat kovat juoksutreenit painoliivien kanssa. Pernilla tuntee olevansa aikuinen, kun selvittelee eron jälkeen asunnon ostoon liittyviä asioita. Lotta puhuu juristiensa kanssa urheilijan oikeusturvasta ja selvittelee korvausvaatimuksia. Erna julkaisee itsestään vanhan kuvan syömishäiriöisenä ja pohtii, miten on voinut elää niin aliravittuna.  13. joulukuuta 2021 17.  Matkalla  Erna on Tallinnassa muistelemassa luistelu-uraansa mutta paluu jäähallille jännittää. Emilian pitkä World Games-matka Yhdysvaltoihin alkaa. Pernilla kokeilee soutamista dieettikaudella eivätkä tulokset ole sitä mihin on totuttu. Eron jälkeiset asuntokaupat merkitsevät helpotusta ja uutta alkua. Lotta antaa lehtihaastattelun pitkän mediahiljaisuuden jälkeen ja kertoo pettymyksestään klikkiotsikoita havitteleviin toimittajiin. Lääkärillä on huonoja uutisia Lotan takareidestä.  13. joulukuuta 2021 18.  Kisoja kohti  Emilian Crossfit Games kisaurakka alkaa ja kisapäivänä pitää olla valmiina lajiin kuin lajiin. Pernilla remontoi itselleen lunastamaansa asuntoaan ja asuu hetken vanhempiensa luona. Erna palaa vanhalle kisajäälle Tallinnassa ja muistelee yksinäisiä aikoja ennen kilpailu-uransa lopettamista. Lotta on tehnyt tärkeän päätöksen leikkaukseen liittyen, ja aloittaa treenaamisen hallikausi mielessään.  13. joulukuuta 2021 19.  Kisatunteita  Pernillan SM-kisat koittavat vihdoinkin mutta riittääkö koko vuoden työ kirkkaimpaan palkintoon? Emilian World Games kisat jatkuvat kisaturistina ja Jonnen kannustajana. Tunteet nousevat pintaan kovan työn ja onnittelutulvan päätteeksi. Erna pohtii tekemiensä valintojen mahdollistamia muutoksia ja näkee rohkeiden päätöstensä olleen oikeita. Lotta etsii positiivisia asioita vuoden vaikeuksista ja kääntää katseensa eteenpäin.  20. joulukuuta 2021 20.  Mä tein sen!  Pernilla joutuu epämukavuusalueelleen päästäkseen kisamaan MM-voitosta. Lotta saa vertaistukea Nooralotta Neziriltä, joka myös on loukkaantuneena joutunut jättämään kesän kisat väliin. Miten urheilija selviää epävarmuuden äärellä, kun tulevasta menestyksestä ei ole takeita? Emilian elämää kisan jälkeen. Miten arki muuttuu, kun rutiinit katoavat ja miten palata takaisin oikealle tielle, kun tulevat tavoitteet ovat vielä avoinna? Erna iloitsee uskalluksestaan alkaa elää omannäköistä elämää.  20. joulukuuta 2021

 Lähteet 

 Aiheesta muualla 
 Fitnesspäiväkirja Virallinen sivusto
 Fittarit Instagram
 Fitnesspäiväkirja YouTube
 Fitnesspäiväkirja2020 YouTube
 Fitnesspäiväkirja2022 YouTube
 Pernilla Böckerman - Fitnesspäiväkirjat YouTube



Luokka:2020-luvun suomalaiset tositelevisiosarjat
Luokka:Discovery+-alkuperäissarjat